Publication: Magyar Közlöny
Issue: MK-2003-134 (Year: 2003, Number: 134)
Era: 1990-2004
Section: 41. § (1) A Magyar Köztársaság 2003. évi költségvetésérõl szóló — a 2003. évi XXVIII. és a 2003. évi XLII. törvénnyel módosított — 2002. évi LXII. törvény (a továbbiakban: Kö. tv.) 1. §-a helyébe a következõ rendelkezés
Paragraph Index: 306

(4) A Kö. tv. 6. §-ának (1) bekezdése helyébe a következõ rendelkezés lép: „(1) A kötelezõ és önként vállalt önkormányzati feladatok ellátásának elõsegítése, valamint a foglalkoztatási, a szociális, a sport-, a gazdaság- és a területfejlesztési célkitûzések megvalósítása érdekében az állam vállalkozói vagyonába tartozó, a vagyongazdálkodás céljaira feleslegessé vált ingatlanok ingyenesen önkormányzati tulajdonba adhatók. Az erre vonatkozó igényt a képviselõ-testület határozatáról készített kivonattal kell bejelenteni. A tulajdonba adásról — az ÁPV Rt. Igazgatóságának javaslata alapján, a Priv. tv. 6. §-ában meghatározott vagyonkör tekintetében az ott megjelölt illetékes miniszterek egyetértése esetén — a részvényesi jogokat gyakorló miniszter elõterjesztése alapján a Kormány dönt. E bekezdés rendelkezései nem alkalmazhatók azokra az ingatlanokra, melyek önkormányzatoknak történõ átadására külön törvényben foglalt feltételek és eljárásrend irányadó. A HM-tõl az ÁPV Rt. hozzárendelt vagyonába került ingatlanok és volt szovjet objektumok esetében a tulajdonátadás feltétele, hogy az önkormányzat elõzetesen írásban, saját költségvetése terhére vállalja ezek környezeti állapotfelmérését, szükség esetén kármentesítését. A tulajdonjog átruházásáról az ÁPV Rt. és az önkormányzat szerzõdésben állapodik meg.”

Source: https://magyarkozlony.hu/hivatalos-lapok/4773ea6db4896629eb6c6720ab2b5d6b1cec16dd/dokumentumok/f27a63db41f2b92c53392284b92c590f8963d4ff/letoltes